
Text rozhodnutia
Súd: Krajský súd Banská Bystrica Spisová značka: 14Co/205/2012 Identifikačné číslo súdneho spisu: 6110209684 Dátum vydania rozhodnutia: 18. 06. 2012 Meno a priezvisko sudcu, VSÚ: JUDr. Mária Podhorová ECLI: ECLI:SK:KSBB:2012:6110209684.1 Uznesenie Krajský súd v Banskej Bystrici v právnej veci navrhovateľa : Allianz - Slovenská poisťovňa, a.s. so sídlom 815 74 Bratislava, Dostojevského rad 4, IČO : 00 151 700, o obnovu konania právnej veci žalobcu : C. I., narodený XX.XX.XXXX, bytom XXX XX K., A. X, zastúpený splnomocneným advokátom Mgr. Petrom Luptákom, so sídlom Advokátska kancelária 974 01 Banská Bystrica, Horná 51, proti žalovaným : v 2. rade : SR- Múzeum Slovenského národného povstania, so sídlom 975 59 Banská Bystrica, Kapitulská 23, IČO : 35 986 077, zastúpený splnomocneným advokátom JUDr. Petrom Púchovským, Advokátska kancelária KOVAL & spol., so sídlom 974 01 Banská Bystrica, Komenského 3, v 3. rade : Allianz - Slovenská poisťovňa, a.s., so sídlom 815 74 Bratislava, Dostojevského rad 4, IČO : 00 151 700, v 4. rade : L. O., narodená XX.XX.XXXX, bytom XXX XX A. O., C. X, V. R. A.. J. K., zastúpená splnomocneným advokátom JUDr. Františkom Vavráčom, so sídlom Advokátska kancelária 974 01 Banská Bystrica, Horná č. 51, v 5. rade : M. I., narodená XX.XX.XXXX, bytom XXX XX K., A. XX, v 6. rade : W. B., narodená XX.XX.XXXX, bytom XXX XX A. B., O. J. XX, v 7. rade : M. K., narodený XX.XX.XXXX, bytom XXX XX K., E. X, v 8. rade : L. K., narodená XX.XX.XXXX, bytom XXX XX K., O. X, žalovaný v 5. až 8. rade zastúpení splnomocnenou advokátkou JUDr. Dagmar Vavrekovou, so sídlom Advokátska kancelária 974 01 Banská Bystrica, Kapitulská 4, v 9. rade : T.. N. Y., narodená XX.XX.XXXX, bytom C. G. I., V. XX/XX, a právnej veci žalobcov : v 1. rade : L. O., narodená XX.XX.XXXX, bytom XXX XX A. O., C. X, V. R. A.. J. K., zastúpená splnomocneným advokátom JUDr. Františkom Vavráčom, so sídlom Advokátska kancelária 974 01 Banská Bystrica, Horná č. 51, v 2. rade : C. K., narodená XX.XX.XXXX, bytom XXX XX K., O. X, v 3. rade : W. B., narodená XX.XX.XXXX, bytom XXX XX A. B., O. J. XX, v 4. rade : M. K., narodený XX.XX.XXXX, bytom XXX XX K., E. X, v 5. rade : L. K., narodená XX.XX.XXXX, bytom XXX XX K., O. X, žalobcovia v 2. až 5. rade zastúpení splnomocnenou advokátkou JUDr. Dagmar Vavrekovou, so sídlom Advokátska kancelária 974 01 Banská Bystrica, Kapitulská 4, v 6. rade : T.. N. Y., narodená XX.XX.XXXX, bytom C. G. I., V. XX/XX, proti žalovaným : v 1. rade : BPM, s.r.o., so sídlom 974 01 Banská Bystrica, Timravy č. 12, IČO : 31 598 056, v 2. rade : SR- Múzeum Slovenského národného povstania, so sídlom 975 59 Banská Bystrica, Kapitulská 23, IČO : 35 986 077, zastúpený splnomocneným advokátom JUDr. Petrom Púchovským, Advokátska kancelária KOVAL & spol., so sídlom 974 01 Banská Bystrica, Komenského 3, o obnovu konania vedeného na Okresnom súde Banská Bystrica pod sp. zn. 17C/72/1992, o odvolaní M. I., narodenej XX.XX.XXXX, bytom XXX XX K., A. XX zo dňa 28.03.2012 a C. I., narodeného XX.XX.XXXX, bytom XXX XX K., A. X, proti uzneseniu Okresného súdu Banská Bystrica č.k. 13C/74/2010-184 zo dňa 08.03.2012, takto r o z h o d o l : Uznesenie okresného súdu vo výroku o povinnosti navrhovateľa nahradiť C. I. trovy konania pozostávajúce z trov právneho zastúpenia v sume 258,25 eur a vo výroku o povinnosti navrhovateľa nahradiť M. I. trovy konania pozostávajúce z trov právneho zastúpenia v sume 104,15 eur p o t v r d z u j e. Vo zvyšnej časti zostáva uznesenie nedotknuté. Navrhovateľovi náhradu trov odvolacieho konania n e p r i z n á v a. o d ô v o d n e n i e : Napadnutým uznesením okresný súd konanie o povolenie obnovy konania vedeného na Okresnom súde Banská Bystrica pod sp. zn. 17C/72/1992 zastavil v dôsledku späťvzatia návrhu a rozhodol o náhrade trov konania, keď uložil navrhovateľovi povinnosť nahradiť trovy konania ostatným účastníkom, ktorí si ich riadne a včas uplatnili a vyčíslili a súčasne súd rozhodol o vrátení kráteného súdneho poplatku navrhovateľovi a upravil Daňový úrad Bratislava, aby krátený súdny poplatok zaplatený kolkovými známkami navrhovateľovi vrátil. Pokiaľ ide o trovy konania, súd o ich náhrade rozhodol s poukazom na ustanovenie § 146 ods. 2 veta prvá a § 151 ods. 1 O.s.p. po tom, čo konštatoval navrhovateľovo procesné zavinenie na zastavení konania. Pri určení základnej sadzby tarifnej odmeny advokáta súd vychádzal z ustanovenia § 11 ods. 1 Vyhlášky č. 655/2004 Z.z. o odmenách a náhradách advokátov za poskytovanie právnych služieb (ďalej „vyhláška“) a vyslovil, že v prípade, ak ide o návrh na obnovu konania, nie je možné vyjadriť hodnotu veci alebo práva v peniazoch. Následne potom súd preskúmal oprávnenosť uplatnených trov jednotlivých účastníkov, ktorým ich náhradu priznal, pričom aplikoval ustanovenia § 11 ods. 1 písm. a/, § 14 ods. 1 písm. a/ a b/, ods. 5 písm. b/, § 15, § 16 ods. 3 a § 18 ods. 3 vyhlášky. Proti uzneseniu podali v zákonom stanovenej lehote odvolanie prostredníctvom svojich právnych zástupcov M. I. a C. I.. V odvolaní, podanom v mene M. I., právna zástupkyňa argumentovala, že poskytovala na základe plnej moci zastúpenie žalovaným v 5. až 8. rade. Súd pri výpočte náhrady trov právneho zastúpenia aplikoval na úkony právnej služby týkajúce sa všetkých zastúpených základnú tarifnú sadzbu odmeny zníženú o 50 % v zmysle ustanovenia § 13 ods. 2 vyhlášky č. 655/2004 Z.z., keďže pri ich zastupovaní išlo o spoločné úkony, a tým znížil vyčíslenú odmenu. Súd podľa jej názoru nepostupoval správne. Z hľadiska systematického výkladu, úprava odmeny advokáta za zastupovanie jednej osoby je upravená v § 10 a až následne v § 13 vyhlášky sú upravené špecifické prípady, kedy dochádza k zníženiu alebo zvýšeniu tarifnej odmeny. Účel zákonnej úpravy je teda zrejmý a vyplýva z neho, že ak zastupoval advokát dve alebo viaceré osoby, má nárok na náhradu odmeny za prvého zastupovaného v plnej výške podľa § 10 vyhlášky a za každú ďalšiu zastúpenú osobu sa základná sadzba tarifnej odmeny zníži o 50 % v zmysle ustanovenia § 13 ods. 2 vyhlášky. Pri výklade právnej normy je potrebné vychádzať zo systematického výkladu vyhlášky, ako aj z pravidiel formálnej logiky, v zmysle ktorej možno usúdiť, že zákonodarca pri tvorbe tohto ustanovenia nemal v záujme krátiť odmenu advokáta pri zastupovaní dvoch osôb na rovnakú výšku odmeny ako pri zastupovaní jednej osoby, ale chcel, aby v prípade zastupovania dvoch a viacerých osôb, ktorých práva a povinnosti sa pri určitých úkonoch vzájomne prekrývajú, si advokát neuplatňoval náhradu trov právneho zastúpenia pri každom zastúpenom v plnej výške. Navrhuje preto, aby odvolací súd zmenil uznesenie súdu prvého stupňa vo výroku o priznaní trov konania žalovanej v 5. rade M. I. tak, že jej prizná náhradu trov konania pozostávajúcich z trov právneho zastúpenia v sume 181,35 eur k rukám právnej zástupkyne JUDr. Dagmar Vavrekovej. V odvolaní podanom v mene C. I. právny zástupca spochybnil postup súdu pri určovaní základnej tarifnej odmeny za poskytované právne služby a namietal, že súd nemal pri výpočte trov právneho zastúpenia vychádzať z tzv. neurčitej hodnoty predmetu sporu. Navrhovateľ sa domáhal obnovy konania o vydanie nehnuteľnosti, ktorá mala byť predmetom obnoveného konania, čo zodpovedalo sume 20 000 000,- Sk (663 878,37 eur). Súd tak mal uložiť navrhovateľovi povinnosť nahradiť C. I. trovy konania vo vyčíslenej sume, teda v sume 5 825,80 eur. Vyjadrenie k odvolaniam podané nebolo. V dôsledku odvolania krajský súd, ako súd odvolací, vec preskúmal v medziach daných ustanovením § 212 ods. 1 O.s.p. a bez nariadenia pojednávania v súlade s ustanovením § 214 ods. 2 O.s.p. uznesenie okresného súdu v oboch odvolaním napadnutých výrokoch podľa ustanovenia § 219 ods. 1 a 2 O.s.p. ako vecne správne potvrdil. Odvolací súd preskúmal odvolaním napadnuté uznesenie prvostupňového súdu, ako aj pripojený spis konania, ktorého sa návrh na povolenie obnovy týka a aplikujúc ustanovenie § 219 ods. 2 O.s.p. sa v celom rozsahu stotožňuje s odôvodnením napadnutého uznesenia a konštatuje správnosť úvah, na podklade ktorých prvostupňový súd rozhodol. Navrhovateľ sa návrhom datovaným dňa 26.04.2010 domáhal povolenia obnovy konania vedeného na Okresnom súde Banská Bystrica pod sp. zn. 17C/72/1992. Procesným podaním, doručeným súdu dňa 09.02.2012, vzal navrhovateľ návrh na povolenie obnovy konania späť v celom rozsahu z dôvodu, že v dôsledku rozhodnutia NS SR sp. zn. 4Cdo 226/2010 zo dňa 20.12.2011, ktorým bol zrušený rozsudok Krajského súdu v Banskej Bystrici sp. zn. 16Co 4/2008 zo dňa 25.02.2010, pominuli zákonné dôvody domáhať sa obnovy súdneho konania. Konštatovanie hmotnoprávneho úspechu v konaní niektorého z účastníkov je možné len v prípade prejednania veci a následného meritórneho rozhodnutia o predmete sporu. V tomto štádiu konania - v prípade zastavenia konania v dôsledku dispozičného úkonu navrhovateľa - sa tak súd nezaoberá otázkou dôvodnosti podania návrhu a teda nehodnotí „úspech“ v konaní niektorého z účastníkov inak, ako výlučne len z procesného hľadiska. Potom aj otázka zavinenia je chápaná pri rozhodovaní o náhrade trov konania výlučne procesne. V súlade s ustanovením § 146 ods. 2 veta prvá O.s.p. navrhovateľ, pokiaľ vzal účinne späť návrh na začatie konania, čím z procesného hľadiska zavinil, že konanie sa muselo zastaviť, je povinný nahradiť trovy konania ostatných účastníkov. Postup okresného súdu, keď po zastavení konania rozhodol o náhrade trov prvostupňového konania s poukazom na ustanovenie § 146 ods. 2 prvá veta O.s.p., odvolaním spochybnený nebol. Pokiaľ bol odvolaním namietaný postup súdu, ktorý pri určení základnej sadzby tarifnej odmeny právneho zastúpenia vychádzal z ustanovenia § 11 ods. 1 vyhlášky č. 655/2004 Z.z. v aktuálnom znení, odvolací súd sa stotožňuje so záverom prvostupňového súdu, že pokiaľ ide o návrh na povolenie obnovy konania, nemožno vyjadriť hodnotu predmetu konania v peniazoch a je správne preto pri vyčíslení odmeny za zastúpenie advokátom vychádzať z jednej trinástiny výpočtového základu. Neobstojí argument odvolateľa, že navrhovateľ sa domáhal obnovy konania o vydanie nehnuteľnosti, ktorá mala byť predmetom obnoveného konania a tak je nutné vychádzať už aj v tomto štádiu z hodnoty daných nehnuteľností. Je nutné vychádzať z charakteru daného konania v ktorom súd rozhoduje o návrhu na obnovu konania, jeho dôvodnosti a splnenia zákonných podmienok a predpokladov vyplývajúcich z ustanovení § 228 a násl. O.s.p., teda predmetom daného konania v tomto prvotnom štádiu je samotné posúdenie zákonnosti a dôvodnosti návrhu na povolenie obnovy konania, a výsledné rozhodnutie v zmysle ustanovenia § 234 O.s.p. je, že súd návrh na obnovu konania uznesením buď zamietne, alebo obnovu konania povolí. V žiadnom prípade tak nemožno konštatovať, že predmetom konania už v tomto prvotnom štádiu o návrhu na povolenie obnovy konania je nehnuteľnosť, o ktorej právach a povinnostiach súd by konal, ak by obnovu pôvodného konania povolil. Správne preto súd pri výpočte trov právneho zastúpenia vychádzal z ustanovenia 11 ods. 1 vyhlášky a za základnú sadzbu tarifnej odmeny za jeden úkon právnej služby považoval jednu trinástinu výpočtového základu, pretože vzhľadom na predmet konania nie je možné vyjadriť hodnotu veci alebo práva v peniazoch. Pokiaľ ide o druhú odvolaciu námietku, spochybňujúcu postup súdu pri určení odmeny advokáta za zastupovanie dvoch a viacerých účastníkov konania, je nutné vychádzať z dikcie ustanovenia § 13 ods. 2 vyhlášky, podľa ktorého základná sadzba tarifnej odmeny sa zníži o 50%, ak ide o spoločné úkony pri zastupovaní dvoch alebo viacerých osôb. Zo slovného, logické, ani systematického výkladu znenia tohto ustanovenia nemožno vyvodiť výklad, ktorého aplikácie sa odvolateľ domáha. Postup, ktorý zvolil okresný súd, keď rozhodol, že v prípade zastupovania viacerých účastníkov advokátom patrí advokátovi tarifná odmena za zastupovanie všetkých zastúpených po jej znížení o 50%, pričom takto znížená odmena sa násobí počtom zastúpených osôb v konaní, zodpovedá jednak zneniu citovaného ustanovenia § 13 ods. 2 vyhlášky a jednak zodpovedá aj zaužívanej súdnej praxe (napr. rozhodnutie NS SR sp. zn. 1 Sžo 105/2007 zo dňa 04.04.2007). Zo žiadneho z ustanovení vyhlášky nemožno bez akýchkoľvek pochybností vyvodiť oprávnenosť súdu na postup, ktorého sa odvolateľ dovoláva, teda pri vyčíslení odmeny advokáta za zastupovanie viacerých osôb sčasti aplikovať ustanovenie § 10 vyhlášky (pri prvom zastúpenom) a až následne pri ostatných zastúpených už postupovať podľa ustanovenia § 13 ods. 2 vyhlášky. Odvolací súd, vychádzajúc z dôvodov a rozsahu podaných odvolaní, sa stotožňuje s rozhodnutím prvostupňového súdu a z tohto dôvodu uznesenie okresného súdu v odvolaním napadnutých výrokoch podľa ustanovenia § 219 ods. 1 a 2 O.s.p. potvrdil ako vecne správne. O trovách odvolacieho konania krajský súd rozhodol podľa ustanovenia § 142 ods. 1 a § 151 ods. 1 O.s.p. v spojení a ustanovením § 224 ods. 1 O.s.p. a navrhovateľovi, ako v odvolacom konaní úspešnému účastníkovi náhradu trov odvolacieho konania nepriznal, pretože si trovy odvolacieho konania neuplatnil. Rozhodnutie bolo prijaté senátom Krajského súdu v Banskej Bystrici pomerom hlasov X : X. Poučenie: Proti tomuto uzneseniu odvolanie nie je prípustné.

